5 O ka ipotšiša gore: ‘Nka tlwaetša bjang morutwana wa ka gore a ithute Beibele ka mehla?’ Mogato wa pele ke gore o mo rute go lokišeletša thuto yeo o e swarago le yena. O ka šišinya gore a bale dikarolo tšeo di lego ka mafelelong a puku ya Ke Eng Seo ge e le Gabotse Beibele e se Rutago? gomme a bale le mangwalo ao a lego moo. Mo thuše go lokišetša diboka ka morero wa gore a tle a arabe. Mo kgothaletše go bala tokollo e nngwe le e nngwe ya Morokami le Phafoga! Ge e ba Watchtower Library le BOKGOBAPUKU BJA INTHANETENG di le gona ka segagabo, o ka mmontšha kamoo a ka di dirišago go araba dipotšišo tša mabapi le Beibele. Ge o ka thuša morutwana wa gago wa Beibele go dira dilo tše, go se go ye kae o tla ipshina ka thuto ya gagwe ya motho ka noši.